ദേശീയപാത ഉപരോധം 15 കോണ്ഗ്രസ് നേതാക്കള്ക്ക് എതിരെ കേസ് ഇന്ധനവില വര്ദ്ധനയ്ക്കെതിരെ ഇടപ്പള്ളി വൈറ്റില റോഡ് ഉപരോധിച്ചതിനും നടന് ജോജു ജോര്ജിന്റെ വാഹനം തകര്ത്തതിനും 15 കോണ്ഗ്രസ് നേതാക്കള്ക്കെതിരെ കേസ്. ഡി.സി.സി പ്രസിഡന്റ് മുഹമ്മദ് ഷിയാസ് ഒന്നാംപ്രതിയായിട്ടാണ് കേസ് രജിസ്റ്റര് ചെയ്തത്. വി.ജെ പൗലോസ്, കൊടിക്കുന്നില് സുരേഷ് എന്നിവര് രണ്ടുംമൂന്നും പ്രതികളാണ്. വി.പി സജീന്ദ്രന്, ദീപ്തി മേരി വര്ഗീസ്, ടോണി ചമ്മിണി, ഡൊമിനിക് പ്രസന്റേഷന് തുടങ്ങിയവരും പ്രതികളാണ്. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം അതേസമയം റോഡ് തടഞ്ഞ് കോണ്ഗ്രസ് നടത്തിയ സമരത്തെ ചോദ്യം ചെയ്തതിന് നടന് ജോജു ജോര്ജിനെ ആക്രമിച്ച സംഭവത്തില് കൊച്ചി മുന് മേയര് ടോണി ചമ്മിണിയെ ഇന്ന് അറസ്റ്റ് ചെയ്തേക്കും. നടന് ജോജു ജോര്ജിനെ അക്രമിച്ചെന്നു കാട്ടി ജാമ്യമില്ലാവകുപ്പുകള് ചുമത്തിയാണ് ടോണി ചമ്മിണിക്കെതിരെയും മറ്റ് ഏഴ് കോണ്ഗ്രസ് പ്രവര്ത്തകര്ക്കെതിരെയും പൊലീസ് കേസെടുത്തത്. Also read രാജ്യത്ത് 12,514 പേര്ക്ക് കോവിഡ് 251 മരണം സംസ്ഥാനത്ത് 7738 പേര്ക്ക് കൊവിഡ് രോഗമുക്തി 5460 മരണം 56 മോണ്സണ് മാവുങ്കലിനെതിരെ വീണ്ടും പീഡന പരാതി അക്രമത്തിന് നേതൃത്വം കൊടുത്തത് കൊച്ചി മുന് മേയര് ടോണി ചമ്മിണിയാണെന്നും നടന് ജോജു ജോര്ജിനെ ഷര്ട്ടില് കുത്തിപ്പിടിച്ച് അസഭ്യം പറഞ്ഞുവെന്നും മരട് പൊലീസ് രജിസ്റ്റര് ചെയ്ത എഫ്ഐആറില് പറയുന്നു. തന്റെ കാറിന്റെ ചില്ല് തകര്ത്തത് കണ്ടാല് അറിയാവുന്ന കോണ്ഗ്രസ് പ്രവര്ത്തകന് ആണെന്ന് ജോജു മൊഴി നല്കിയിരുന്നു. കാറിന് ആറ് ലക്ഷം രൂപയുടെ നഷ്ടമുണ്ടായെന്നാണ് റിപ്പോര്ട്ട്. പ്രതികള്ക്കെതിരെ പിഡിപിപി ആക്ട് സെക്ഷന് 5 ഉള്പ്പെടെയുള്ള ജാമ്യമില്ലാ വകുപ്പുകള് ചുമത്തിയാണ് കേസ് രജിസ്റ്റര് ചെയ്തത് എന്നതിനാല് ടോണി ചമ്മിണിയുടെ അറസ്റ്റ് ഉടന് ഉണ്ടാകും .